Seralonga d'Alba

Seralonga (Serralunga d'Alba an italian) a l’é na comun-a ëd 498 abitant dla provincia ëd Coni.

 Ël castel 
miniatura|175px
Ël castel ëd Seralonga a l'é stàit batì fra 'l 1340 e 'l 1357 da la famija Falet: a anciarma për soa verticalità, sò ambaronament dë fnestre gòtiche dobie e soe filonghere 'd merlo ghiblin e file d'archet ëd decorassion.
Alvà con fonsion militar ëd difèisa, a l'ha mai avù 'd mobilia dagià che la famija Falet a l'ha maj abitalo.
Ij fresch dël sécol ch'a fa XV ch'as treuvo ant ël Salon dij Valvasseur a son motobin anteressant e a mostro 'l martiri 'd Santa Catlin-a 'd Lissandria. A son ij soj fresch restant përchè arlongh dij sécoj a l'han faje chèiche cite modìfiche; contut sòn soa strutura a l'é stàita maj cangià. A l'é la tìpica fortëssa fransèisa (an fransèis Donjon) e a l'é particolar përchè a l'é malfé trové 'd castej parèj ant ël rest d'Italia. Fra 'l rest, la tor sircolar e soa autëssa a lo rendo na costrussion notèivol për col temp e franch ëd vanguardia.
Dal 2007 a l'é part d'ën sircùit d'eut castej, dont Grinzane, Bareul, Govon, Majan, Ròd, Mangh e Benevel. A l'é 'dcò consejà an tute le guide torìstiche 'me un dij pì bej castej dël Bass Piemont e a l'é anserì ant l'inissiativa Castej Duvert.

Aministrassion
Ël sìndich a l'é Sergio Moscone (dal 2019).

 Anliure esterne 
 Sit istitussional

Seralongadalba